stanford-oval/wikipedia huggingface dataset:
อำเภอโชคชัย
สถานที่น่าสนใจ

ตลาดเครื่องปั้นดินเผาด่านเกวียน
หมู่บ้านเครื่องปั้นดินเผาด่านเกวียน
สวนมะนาวด่านเกวียน
ศูนย์หัตถกรรมทองเหลืองบ้านบิง
ปราสาทพะโค
ปราสาทสระเพลง
ปราสาทบ้านปรางค์ ตำบลพลับพลา
ปราสาทบึงไทย(เศษชิ้นส่วนปราสาทที่วัดบึงไทย)
วัดด่านเกวียน
วัดโบสถ์คงคาล้อม
วัดนอก
วัดใหม่สระปทุม
วัดศีพุทราราม
วัดบิง
บึงกระโทก
บึงพระ
ไทรทองเทพนิมิตร
หมู่บ้านหินทราย บ้านหนองโสน
ตลาดไนท์พาซ่า
บริษัท สยามโกลบอลเฮ้าส์ จำกัดสาขาโชคชัย
โรงเรียนมัธยมศึกษา

โรงเรียนโชคชัยสามัคคี
โรงเรียนด่านเกวียนวิทยา
โรงเรียนดอนไพลพิทยาคม
สถาบันอุดมศึกษา

มหาวิทยาลัยรามคำแหง (วิทยบริการเฉลิมพระเกียรติจังหวัดนครราชสีมา)
วิทยาลัยพิชญบัณฑิต นครราชสีมา
สถาบันอาชีวะศึกษา

วิทยาลัยเทคนิคสุรนารี
เหตุจลาจลที่เรือนจำอาโปดากา

เหตุจลาจลที่เรือนจำอาโปดากา ส่งผลให้มีอยู่เสียชีวิต 44 ราย เกิดที่ประเทศเม็กซิโกในวันที่ 19 กุมภาพันธ์ พ.ศ. 2555 ในหมู่นักโทษของเรือนจำเมืองอาโปดากา รัฐนวยโวเลออง ซึ่งอยู่ห่างจากชายแดนรัฐเท็กซัสของสหรัฐไปราว 225 กิโลเมตร ในจำนวนนั้นเป็นสมาชิกแก๊งมาเฟียอ่าวและแก๊งเซตัส โดยเหยื่อทั้งถูกทุบตี ถูกแทง และขว้างปาก้อนหินใส่ ฆอร์เฆ โดเมเน โฆษกด้านความมั่นคงของรัฐบาลท้องถิ่นนวยโวเลอองเผยว่า มีความเป็นไปได้ที่มีนักโทษบางรายหลบหนี ซึ่งอาจเป็นแรงจูงใจให้เกิดการต่อสู้ดังกล่าวเพื่อเป็นการเบี่ยงเบนความสนใจของเจ้าหน้าที่
เจ้าหน้าที่สอบสวนชี้ว่า เจ้าหน้าที่รักษาความปลอดภัยของเรือนจำอาจมีส่วนรู้เห็นให้ความช่วยเหลือก่อเหตุจลาจลดังกล่าว โดยทางการได้ควบคุมตัวเจ้าหน้าที่เรือนจำทุกคนไว้สอบปากคำแล้ว เนื่องจากในช่วงหลายปีที่ผ่านมา มีการแหกคุกเกิดขึ้นหลายครั้งในเม็กซิโก และหลายครั้งที่เจ้าหน้าที่ให้ความร่วมมือ อย่างไรก็ตาม ไม่ชัดเจนว่าเหตุปะทะกันรุนแรงครั้งนี้เป็นการต่อสู้ระหว่างแก๊งอ่าว กับแก๊งเซตัสหรือไม่ โดเมเนเสริม
ทั้งนี้ เรือนจำในเมืองมอนเตร์เรย์ก็เหมือนกับเรือนจำอีกหลายแห่งในเม็กซิโก ซึ่งมีนักโทษอยู่กันอย่างแออัด ผลสืบเนื่องจากสงครามต่อต้านยาเสพติดเป็นเวลา 5 ปี ของประธานาธิบดีเฟลิเป กัลเดรอน ที่ต้องการปราบปรามแก๊งค้ายาโดยก่อนหน้านี้ ก็มีการต่อสู้ปะทะกันระหว่างแก๊งคู่ปรับในเรือนจำแห่งหนึ่ง ทางตอนเหนือของประเทศ เมื่อเดือนมกราคมที่ผ่านมา ทำให้มีนักโทษเสียชีวิต 31 ราย และบาดเจ็บ 13 คน
แจ็กสัน

แจ็กสัน สามารถหมายถึง
ปีเตอร์ แจ็กสัน
เกลนดา แจ็กสัน
ซามูเอล แอล. แจ็กสัน
ไมเคิล แจ็กสัน
แอนดรูว์ แจ็กสัน
เจเน็ต แจ็กสัน
เหตุฆาตกรรมเดวิด เอมิส

| เหตุฆาตกรรมเดวิด เอมิส |
| --- | --- |
โบสถ์เบลแฟส์เมเธอดิสท์ สถานที่เกิดเหตุ
สถานที่: โบสถ์เบลแฟส์เมเธอดิสท์ ลี-ออน-ซี เอสเซ็กซ์ ประเทศอังกฤษ
พิกัด: 51°33′36″N 0°39′03″E﻿ / ﻿51.5599°N 0.6508°E﻿ / 51.5599; 0.6508
วันที่: 15 ตุลาคม ค.ศ. 2021 (2021-10-15)  ป. 12:05 p.m. BST (UTC+1)
เป้าหมาย: เดวิด เอมิส
อาวุธ: มีด
ตาย: 1 (เดวิด เอมิส)
ผู้ต้องหา: ชายวัย 25 ปี ไม่ทราบชื่อ
ในวันที่ 15 ตุลาคม 2021 เซอร์เดวิด เอมิส สมาชิกรัฐสภาอังกฤษ (MP) ประจำเขตเซาธเอนด์เวสท์ สมาชิกพรรคพรรคอนุรักษนิยม เสียชีวิตหลังถูกแทงหลายครั้งด้วยมีด ขณะลงพื้นที่พบปะประชาชนในลี-ออน-ซี ผู้ก่อเหตุเป็นชายวัย 25 ปี ชาวอังกฤษเชื้อสายโซมาเลีย ซึ่งในระหว่างการจัดสินคดี เขาอ้างเหตุจูงใจว่า "เกี่ยวข้องกับความขัดแย้งในซีเรีย"
เหตุการณ์นี้เป็นเหตุฆาตกรรมสมาชิกรัฐสภาครั้งแรกในอังกฤษนับตั้งแต่โจ ค็อกซ์ ถูกฆาตกรรมในปี 2016
นายกรัฐมนตรีและสมาชิกพรรคเดียวกัน บอริส จอห์นสัน เดินทางด่วนกลับไปยังเวสต์มินสเตอร์หลังเกิดเหตุ และมีคำสั่งให้ลดธงครึ่งเสาในสภา ประธานสภาสามัญชน เซอร์ลินด์ซี ฮอยล์ ประกาศว่าจะมีการทบทวนมาตรการรักษาความปลอดภัยให้กับสมาชิกสภา หัวหน้าพรรค ออลิเวอร์ ดาวเดินประกาศงดกิจกรรมแคมเปญของพรรคชั่วคราวทั่วประเทศ
เหตุเพลิงไหม้อาคารในโอซากะ พ.ศ. 2564

| เหตุเพลิงไหม้อาคารในโอซากะ พ> ศ. 2564 |
| --- | --- |
อาคารหลังเกิดเหตุ
th
สถานที่:  ตึกโดจิมะคิตะ เขตคิตะ นครโอซากะ จังหวัดโอซากะ ประเทศญี่ปุ่น
พิกัด: 34°41′52″N 135°29′45″E﻿ / ﻿34.6977°N 135.4957°E﻿ / 34.6977; 135.4957
วันที่: 17 ธันวาคม ค.ศ. 2021 (2021-12-17)  10:20 น.
ประเภท: การลอบวางเพลิง
ตาย: 25 คน (รวมผู้ก่อการ)
เจ็บ: 28 คน
ผู้ต้องหา: โมริโอะ ทานิโมโตะ
เกิดเหตุเพลิงไหม้ขึ้นในวันที่ 17 ธันวาคม บนชั้นที่ 4 ของตึกแถว 8 ชั้นซึ่งเป็นคลินิกจิตเวชในเขตคิตะของจังหวัดโอซากะ ส่งผลให้มีผู้เสียชีวิตทั้งสิ้น 25 คน (รวมผู้ก่อการ) ปัจจุบันยังไม่สามารถระบุเหตุจูงใจหรือความสัมพันธ์ของเขาที่มีกับคลินิกดังกล่าวหลังการเสียชีวิตของผู้ก่อการ
เหตุการณ์

เวลาประมาณ 10:20 น. ของวันที่ 17 ธันวาคม พ.ศ. 2564 สำนักงานดับเพลิงและตำรวจจังหวัดโอซากะได้รับแจ้งเหตุเพลิงไหม้ตึกแถวบนชั้นที่ 4 ของ "ตึกโดจิมะคิตะ" (ญี่ปุ่น: 堂島北ビル; โรมาจิ: Dojima Kita Biru) ซึ่งบนชั้นดังกล่าวเป็นคลินิกเวชศาสตร์กายจิตและจิตเวชศาสตร์ ในระแวกนั้นเป็นย่านตัวเมืองที่รายล้อมไปด้วยร้านอาหารและตึกสำนักงาน เพลิงไหม้กินพื้นที่บนชั้นที่ผู้ก่อการวางเพลิงไป 25 ตารางเมตร สำนักงานดับเพลิงพร้อมรถดับเพลิง 76 คัน หลังจากเพลิงไหม้ลุกขึ้นได้ราว 30 นาที เจ้าหน้าที่สามารถดับเพลิงได้ จากเหตุการณ์ดังกล่าวทำให้มีผู้บาดเจ็บ 28 คน โดย 27 คนมีภาวะหัวใจหยุดเต้นจึงถูกนำตัวส่งโรงพยาบาลต่อไป เสียชีวิตในวันดังกล่าว 24 คน แบ่งออกเป็นชาย 14 คน และหญิง 10 คน โรงพยาบาลจังหวัดโอซากะไซเซไกนากัตสึ ซึ่งเป็นโรงพยาบาลที่รับผู้บาดเจ็บจากเหตุการณ์ดังกล่าวเปิดเผยว่าผู้บาดเจ็บ 3 คนเสียชีวิตจากภาวะพิษคาร์บอนมอนอกไซด์ เจ้าหน้าที่ตำรวจให้น้ำหนักว่าเหตุเพลิงไหม้อาคารนี้เป็นการลอบวางเพลิง และผู้ก่อการอาจเลียนแบบเหตุลอบวางเพลิงเกียวโตแอนิเมชันเนื่องจากเขาได้ซื้อน้ำมันเบนซินก่อนที่จะลงมือก่อเหตุ
ผู้ก่อการ

เจ้าหน้าที่สืบสวนกล่าวว่ากล้องวงจรปิดชี้ให้เห็นชายอายุประมาณ 61 ปี นำถุงกระดาษที่ด้านในมีของเหลวบรรจุ วางไว้ใกล้เครื่องทำความร้อนข้าง ๆ ประตูทางเข้าออกและเตะถุงกระดาษนั้นที่ตั้งอยู่ จากนั้นจึงจุดไฟของเหลวที่อยู่ในถุงกระดาษนั้น แต่ผู้ต้องสงสัยไม่ได้หนีออกมาจากตึกและถูกนำตัวส่งโรงพยาบาลโดยเจ้าหน้าที่ทางการแพทย์ ก่อนหน้าที่จะเกิดเหตุ 30 นาที ได้มีบ้านหลังหนึ่งในเขตนิชิโยโดงาวะซึ่งคาดการณ์ว่าน่าจะเป็นบ้านของผู้ต้องสงสัยกำลังวอดไหม้ เจ้าหน้าตำรวจกับสืบสวนถึงความสัมพันธ์ของเหตุเพลิงไหม้ทั้งสอง ภายหลังผู้ก่อการเสียชีวิตจากภาวะพิษคาร์บอนมอนอกไซต์ซึ่งทำให้สมองของเขาได้รับผลกระทบอย่างหนัก ส่งผลให้การสืบสวนเป็นไปได้ยากขึ้นเนื่องจากยังไม่สามารถระบุเหตุจูงใจจากเขาได้
ในปี 2011 ผู้ก่อการเคยต้องโทษจำคุก 4 ปี จากความผิดฐานพยายามฆ่าลูกชายคนโตของเขา ด้านทนายความของเขาระบุว่าเขาอาจกระทำความผิดโดยไม่มีสติสัมปชัญญะจากอาการเจ็บป่วยทางจิต
การตอบสนอง

นายกรัฐมนตรีของญี่ปุ่น ฟูมิโอะ คิชิดะ ได้กล่าวแสดงความเสียใจต่อผู้สูญเสียจากเหตุการณ์ดังกล่าว
ดูเพิ่ม

การลอบวางเพลิงเกียวโตแอนิเมชัน
ฮิโรชิ ทานาฮาชิ

| ฮิโรชิ ทานาฮาชิ |
| --- | --- |
ทานาฮาชิ ในมิถุนายน 2022
เกิด:  (1976-11-13) พฤศจิกายน 13, 1976 (47 ปี) Ōgaki, Gifu, Japan
การศึกษา: Ritsumeikan University
ประวัติมวยปล้ำอาชีพ
ชื่อบนสังเวียน: Hiroshi Tanahashi Masked Devilock Tanahashi
ส่วนสูง: 1.81 เมตร (5 ฟุต 11 นิ้ว)
น้ำหนัก: 103 กิโลกรัม (227 ปอนด์)
มาจาก: Ōgaki, Gifu, Japan
ฝึกหัดโดย: เคจิ มูโต เค็นซูเกะ ซาซากิ NJPW Dojo ทัตสึมิ ฟูจินามิ
เปิดตัว: 10 ตุลาคม 1999
ฮิโรชิ ทานาฮาชิ (ญี่ปุ่น: Hiroshi Tanahashi; โรมาจิ: 棚橋 弘至; ทับศัพท์: Tanahashi Hiroshi; เกิด 13 พฤศจิกายน ค.ศ. 1976) เป็นนักมวยปล้ำอาชีพชาวญี่ปุ่นที่ทำงานอยู่ในสมาคมนิวเจแปนโปรเรสต์ลิง (NJPW) เป็นอดีตแชมป์อินเตอร์คอนติเนนทัล IWGP 2 สมัย รวมไปถึงอดีตแชมป์โลก IWGP 7 สมัย, แชมป์แทกทีม IWGP 2 สมัย และแชมป์แทกทีม NEVER Openweight 6-Man 3 สมัย
เขาทำงานในConsejo Mundial de Lucha Libre (CMLL) และPro Wrestling Noah เขาได้แชมป์โลกแทกทีม CMLL, แชมป์โลกแทกทีม 3 คน CMLL, แชมป์ยูนิเวอร์แซล CMLL และแชมป์แทกทีม GHC ทานาฮาชิได้บันทึกสถิติเป็นผู้ที่ครองแชมป์โลก IWGP มากที่สุด
แชมป์และรางวัล

Consejo Mundial de Lucha Libre
CMLL World Tag Team Championship (1 time) – with Jushin Thunder Liger
CMLL World Trios Championship (1 time) – with Okumura and Taichi
CMLL Universal Championship (2013)
New Japan Pro-Wrestling
IWGP Heavyweight Championship (8 times)
IWGP Intercontinental Championship (2 times)
IWGP United States Heavyweight Championship (3 times)
NJPW World Television Championship (1 time)
IWGP Tag Team Championship (3 times) – with Yutaka Yoshie (1), Shinsuke Nakamura (1), and Kota Ibushi (1)
IWGP U-30 Openweight Championship (2 times)
NEVER Openweight Championship (1 time)
NEVER Openweight 6-Man Tag Team Championship (4 times) – with Michael Elgin and Yoshitatsu (1), Manabu Nakanishi and Ryusuke Taguchi (1), Ricochet and Ryusuke Taguchi (1) and Kazuchika Okada and Tomohiro Ishii (1)
Fourth NJPW Triple Crown Champion
Second NJPW Grand Slam Champion
G1 Climax (2007, 2015, 2018)
G2 U-30 Climax (2003)
New Japan Cup (2005, 2008)
IWGP Heavyweight Title Tournament (2006)
IWGP U-30 Openweight Championship League (2005)
U-30 One Night Tag Tournament (2004) – with Taiji Ishimori
Heavyweight Tag MVP Award (2005) with Shinsuke Nakamura
Fighting Spirit Award (2003)
New Wave Award (2002)
Outstanding Performance Award (2003, 2004)
Singles Best Bout (2004) vs. Hiroyoshi Tenzan on August 15
Young Lion Award (2001)
New Japan Pro-Wrestling MVP (2018)
Nikkan Sports
Fighting Spirit Award (2003)
MVP Award (2011, 2014, 2018)
Match of the Year Award (2009) vs. Shinsuke Nakamura on November 8
Match of the Year Award (2012) vs. Kazuchika Okada on February 12
Pro Wrestling Illustrated
Ranked No. 3 of the top 500 singles wrestlers in the PWI 500 in 2013
Pro Wrestling Noah
GHC Tag Team Championship (1 time) – with Yuji Nagata
Revolution Pro Wrestling
British Heavyweight Championship (1 time)
Sports Illustrated
Ranked No. 8 of the top 10 men's wrestlers in 2018
Tokyo Sports
Best Bout Award (2012) vs. Kazuchika Okada on June 16
Fighting Spirit Award (2003, 2006)
MVP Award (2009, 2011, 2014, 2018)
Outstanding Performance Award (2007)
Wrestling Observer Newsletter
Feud of the Year (2012–2013) vs. Kazuchika Okada
Most Charismatic (2013)
Most Outstanding Wrestler (2012–2013)
Match of the Year (2012) vs. Minoru Suzuki on October 8
Match of the Year (2013) vs. Kazuchika Okada on April 7
Match of the Year (2016) vs. Kazuchika Okada on January 4
Wrestler of the Year (2011–2013)
Wrestler of the Decade (2010s)
Most Charismatic of the Decade (2010s)
Wrestling Observer Newsletter Hall of Fame (Class of 2013)
แชมป์และรางวัล > นัดที่มีเดิมพัน

| ผู้ชนะ (เดิมพัน) | ผู้แพ้ (เดิมพัน) | สถานที่ | ศึก | วันที่ | หมายเหตุ |
| --- | --- | --- | --- | --- | --- |
| Hiroshi Tanahashi (hair) | Makai #2 (mask) | Osaka, Japan | Osaka Dream Night | 000000002003-08-28-000028 สิงหาคม 2003 |  |
| Hiroshi Tanahashi (hair) | Toru Yano (hair) | Osaka, Japan | Dominion 6.19 | 000000002010-06-19-000019 มิถุนายน 2010 |  |
แหล่งข้อมูลอื่น

NJPW profile เก็บถาวร 2019-06-05 ที่ เวย์แบ็กแมชชีน
Official blog
ฮิโรชิ ทานาฮาชิ ที่เอกซ์ (ทวิตเตอร์)
| --- | --- |
ฐานข้อมูลการควบคุมรายการหลักฐาน :  VIAF 
แชมป์ IWGP Heavyweight Championship
แชมป์ IWGP Intercontinental Championship
แชมป์ IWGP United States Heavyweight Championship
ห้องราฟาเอล

“อาดัมและอีฟ” จิตรกรรมฝาผนังบนเพดานใน “ห้องเซนยาทูรา” แม้ว่างานส่วนใหญ่ในห้องราฟาเอลจะเชื่อกันว่าเป็นงานเขียนของผู้ช่วยของราฟาเอลแต่เชื่อกันว่าภาพนี้เขียนโดยราฟาเอลเอง
“เทพีแห่งความยุติธรรม”จิตรกรรมฝาผนังบนเพดานใน “ห้องเซนยาทูรา”
ห้องราฟาเอล (ภาษาอังกฤษ: Raphael Rooms หรือ Stanze di Raffaello) เป็นห้องชุดสี่ห้องภายในห้องชุดที่ประทับของพระสันตะปาปาภายในวังพระสันตะปาปาในนครรัฐวาติกัน เป็นห้องชุดที่มีชื่อเสียงจากจิตรกรรมฝาผนังที่เขียนโดยราฟาเอลและผู้ช่วย จิตรกรรมฝาผนังในห้องราฟาเอลและในชาเปลซิสตินโดยไมเคิล แอนเจโลถือกันว่าเป็นงานชิ้นเอกของศิลปะเรอเนซองส์ในกรุงโรม
“ห้อง” (Stanze) ที่ใช้เรียกเดิมตั้งใจจะเป็นห้องที่ประทับของสมเด็จพระสันตะปาปาจูเลียสที่ 2 พระองค์ทรงจ้างราฟาเอลผู้ขณะนั้นยังเป็นจิตรกรที่ยังหนุ่มจากเออร์บิโนและผู้ช่วยระหว่างปี ค.ศ. 1508 - ค.ศ. 1509 ให้ตกแต่งภายในห้องชุดใหม่ทั้งหมด ซึ่งอาจจะทรงประสงค์ที่จะทำให้ดีกว่าพระสันตะปาปาองค์ก่อนสมเด็จพระสันตะปาปาอเล็กซานเดอร์ที่ 6 ผู้ทรงเป็นปรปักษ์ เพราะห้องเหล่านี้อยู่เหนือห้องบอร์เจีย (Borgia Apartment) ของพระสันตะปาปาอเล็กซานเดอร์โดยตรงพอดี  ห้องชุดราฟาเอลอยู่บนชั้นสามที่มีทิวทัศน์ทางด้านใต้ของลานเบลเวเดียร์ (Cortile del Belvedere)
ที่ตั้งของห้องสี่ห้องตั้งจากตะวันออกไปตะวันตกซึ่งทำให้การชมภาพจะไม่ต่อเนื่องตามหัวเรื่องที่เขียนไว้ ห้องชุดสี่ชุดได้แก่
“ห้องคอนแสตนติน” (Sala di Costantino)
“ห้องเฮลิโอโดรัส” (Stanza di Eliodoro)
“ห้องเซนยาทูรา” (Stanza della Segnatura )
“ห้องเพลิงใหม้ในเมือง” (Stanza dell'incendio del Borgo)
หลังจากการสิ้นพระชนม์ของพระสันตะปาปาจูเลียสในปี ค.ศ. 1513 หลังจากที่ตกแต่งห้องสองห้องเสร็จแล้ว สมเด็จพระสันตะปาปาลีโอที่ 10 ก็ทรงดำเนินโครงการต่อ และหลังจากการเสียชีวิตของราฟาเอลในปี ค.ศ. 1520 จานฟรานเชสโค เพ็นนิ, จุยลิโอ โรมาโน และราฟาเอลลิโน เดล โคลเลผู้ช่วยของราฟาเอลก็เขียนภาพในห้อง “ห้องคอนแสตนติน” ต่อจนเสร็จ
แผนผัง

แผนผังของงานมีดังนี้:
| มุมมองโดยรวม (I) | มุมมองโดยรวม (II) | ผนังทิศตะวันออก | ผนังทิศใต้ | ผนังทิศตะวันตก | ผนังทิศเหนือ | เพดาน | ชื่อและฉาก (จากซ้ายไปขวา) |
| --- | --- | --- | --- | --- | --- | --- | --- |
|  |  |  |  |  |  |  | ห้องเซนยาทูรา: 1. สำนักแห่งเอเธนส์, 2. คุณธรรมสามอย่าง, 3. ปุจฉาวิสัชนาเรื่องศีลศักดิ์สิทธิ์, 4. ภูเขาพาร์นาสสัส และ 5. เพดาน. |
|  |  |  |  |  |  |  | ห้องเฮลิโอโดรัส: 1. การขับเฮลิโอโดรัสจากวัด, 2. พิธีมิสซาที่บอลเซนา, 3. การพบปะระหว่างพระสันตะปาปาเลโอกับอัตติลา, 4. การปลดปล่อยนักบุญเปโตร และ 5. เพดาน. |
|  |  |  |  |  |  |  | ห้องเพลิงใหม้ในเมือง: 1. ยุทธการออสเตีย, 2. เพลิงไหม้ในเมือง, 3. พิธีราชาภิเษกของชาร์เลอมาญ, 4. คำสัตย์ปฏิญาณของพระสันตะปาปาลีโอที่สาม และ 5. เพดาน. |
|  |  |  |  |  |  |  | ห้องคอนแสตนติน: 1. ทิพยทัศน์ของกางเขน, 2. ยุทธการสะพานมิลเวียน, 3. จักรพรรดิคอนแสตนตินรับศีลจุ่ม, 4. จักรพรรดิคอนแสตนตินอุทิศดินแดน และ 5. เพดาน. |
ห้องคอนแสตนติน

ห้องที่ใหญ่ที่สุดในบรรดาสี่ห้องก็คือ “ห้องคอนแสตนติน” ภาพในห้องนี้มิได้เริ่มเขียนจนในสมัยพระสันตะปาปาจูเลียสและหลังจากราฟาเอลเสียชีวิตไปแล้ว เป็นห้องที่อุทิศให้แก่ชัยชนะของคริสต์ศาสนจักรต่อผู้นอกศาสนา จิตรกรรมฝาผนังแสดงความขัดแย้งของจักรพรรดิคอนแสตนติน เป็นงานที่เขียนโดยจานฟรานเชสโค เพ็นนิ, จุยลิโอ โรมาโน และราฟาเอลลิโน เดล โคลเล แต่เพราะมิได้เป็นงานที่เขียนโดยราฟาเอลเองจึงทำให้ไม่มีชื่อเสียงเท่าเทียมกับห้องอื่นๆ ในชุดที่ราฟาเอลลงมือเขียนเอง เพื่อแสดงความชื่นชมต่อผู้อุปถัมภ์ในห้องนี้จิตรกรจึงแทรกภาพของพระสันตะปาปาในขณะที่เขียนตั้งแต่สมเด็จพระสันตะปาปาคลีเมนต์ที่ 7ไปจนถึงสมเด็จพระสันตะปาปาซิลเวสเตอร์ที่ 1 ภายในภาพ
ห้องคอนแสตนติน > “ทิพยทัศน์ของกางเขน”

ดูบทความหลักที่ ทิพยทัศน์ของกางเขน
“ทิพยทัศน์ของกางเขน” เป็นภาพที่แสดงตำนานการปรากฏของกางเขนต่อพระพักตร์ของจักรพรรดิคอนแสตนตินเมื่อทรงเดินทัพไปเผชิญหน้ากับแม็กเซ็นเทียส บนท้องฟ้ามีคำจารึกติดกับกางเขนเป็นภาษากรีกโบราณว่า “Εν τούτω νίκα” หรือ “สัญลักษณ์นี้คือชัยชนะ”
ห้องคอนแสตนติน > “ยุทธการสะพานมิลเวียน”

ดูบทความหลักที่ ยุทธการสะพานมิลเวียน
“ยุทธการสะพานมิลเวียน” เป็นภาพที่แสดงยุทธการสะพานมิลเวียน ที่เกิดขึ้นเมื่อวันที่ 28 ตุลาคม ค.ศ. 312 ระหว่างจักรพรรดิคอนแสตนตินและแม็กเซ็นเทียส หลังจากที่จักรพรรดิคอนแสตนตินทรงได้รับทิพยทัศน์
ห้องคอนแสตนติน > “จักรพรรดิคอนแสตนตินอุทิศดินแดน”

ดูบทความหลักที่ จักรพรรดิคอนแสตนตินอุทิศดินแดน
“จักรพรรดิคอนแสตนตินอุทิศดินแดน” เป็นภาพที่ได้รับแรงบันดาลใจจากเอกสารปลอมที่มอบอำนาจการปกครองแก่พระสันตะปาปา
ห้องคอนแสตนติน > “จักรพรรดิคอนแสตนตินรับศีลจุ่ม”

ดูบทความหลักที่ จักรพรรดิคอนแสตนตินรับศีลจุ่ม
ภาพสุดท้าย “จักรพรรดิคอนแสตนตินรับศีลจุ่ม” น่าจะวาดโดยจานฟรานเชสโค เพ็นนิ แสดงให้เห็นการรับศีลจุมของจักรพรรดิคอนแสตนตินจากสมเด็จพระสันตะปาปาซิลเวสเตอร์ที่ 1 ก่อนที่จะเสด็จสวรรคต
ห้องเฮลิโอโดรัส

ห้องถัดไปทางตะวันตกคือห้อง “ห้องเฮลิโอโดรัส” ซึ่งตั้งชื่อตามภาพเขียนในห้อง หัวใจของภาพในห้องนี้คือการปกป้องคริสต์ศาสนจักรโดยพระเยซู ภาพเขียนทั้งสี่ภาพในห้องนี้มีสมเด็จพระสันตะปาปาจูเลียสที่ 2 ปรากฏในทุกภาพทั้งในฐานะผู้สังเกตการณ์หรือผู้ร่วมพิธี
ห้องเฮลิโอโดรัส > “การขับเฮลิโอโดรัสจากวัด”

ดูบทความหลักที่ การขับเฮลิโอโดรัสจากวัด
“การขับเฮลิโอโดรัสจากวัด” เป็นภาพที่ราฟาเอลแสดงฉากจาก 2 มัคคาบี (3:21-28) จากพันธสัญญาเดิม เมื่อ  พระเจ้าเซลิวคัสที่ 4 ฟิโลพาทอร์แห่งซีเรีย (Seleucus IV Philopator) มีพระราชโองการให้เฮลิโอโดรัส (Heliodorus) ให้ยึดทรัพย์สมบัติของวัดแห่งเยรุซาเล็ม แต่เฮลิโอโดรัสถูกขับออกจากวัดโดยพระเจ้าที่ทรงส่งนายอาชา
ห้องเฮลิโอโดรัส > “การปลดปล่อยนักบุญปีเตอร์”

ดูบทความหลักที่ การปลดปล่อยนักบุญปีเตอร์
“การปลดปล่อยนักบุญปีเตอร์” แบ่งเป็นสามตอนแสดงการปลดปล่อยของนักบุญปีเตอร์จากคุกโดยเทวดาที่บรรยายในในกิจการ 12
ห้องเฮลิโอโดรัส > “การพบปะระหว่างพระสันตะปาปาเลโอกับอัตติลา”

ดูบทความหลักที่ การพบปะระหว่างพระสันตะปาปาเลโอกับอัตติลา
“การพบปะระหว่างพระสันตะปาปาเลโอกับอัตติลา” เป็นภาพที่แสดงการพบปะระหว่างพระสันตะปาปาเลโอที่ 1 และอัตติลา
ห้องเฮลิโอโดรัส > “ปาฏิหาริย์ที่โบลเซนา”

ดูบทความหลักที่ ปาฏิหาริย์ที่โบลเซนา
“ปาฏิหาริย์ที่โบลเซนา” เป็นภาพที่แสดงนักบวชจากโบฮีเมียผู้ประสพปาฏิหาริย์ในพิธีศีลมหาสนิทที่โบลเซนาหลังจากที่มีความกังขาในลัทธิความเชื่อในเรื่องการแปรร่างของพระเยซู
ห้องเซนยาทูรา

“ห้องเซนยาทูรา” เป็นห้องแรกที่ตกแต่งโดยราฟาเอล เป็นห้องที่ใช้เป็นห้องสมุดของพระสันตะปาปาจูเลียสที่ 2 ซึ่งเดิมเป็นห้องที่ประชุมทางศาลของพระสันตะปาปา จิตรกรนำความหมายของห้องทางคริสต์ศานปรัชญาและความยุติธรรมในการศาลมาแปรเป็นภาพโดยใช้สัญลักษณ์ภาพกลม (Tondo) เหนือผนังตรงกลาง หัวใจของภาพเขียนในห้องนี้คือความมีสติปัญญาในทางโลกและทางธรรมและความสัมพันธ์อันดีของความคิดเรอเนสซองซ์ในด้านมนุษยนิยมระหว่างคริสต์ศาสนจักรและปรัชญากรีก ความสำคัญของห้องอยู่ที่การใช้เป็นที่ลงนามเอกสารสำคัญต่างๆ ของพระสันตปาปา
ห้องเซนยาทูรา > “ปุจฉาวิสัชนาเรื่องศีลศักดิ์สิทธิ์”

ดูบทความหลักที่ ปุจฉาวิสัชนาเรื่องศีลศักดิ์สิทธิ์
“ปุจฉาวิสัชนาเรื่องศีลศักดิ์สิทธิ์” เป็นภาพแรกที่ราฟาเอลเขียนระหว่างปี ค.ศ. 1509 ถึงปี ค.ศ. 1510 ซึ่งเป็นภาพที่ควรจะเป็นชื่อ “การชื่นชมของศีลศักดิ์สิทธิ์” ในภาพนี้ราฟาเอลสร้างภาพพจน์ของคริสต์ศาสนจักร์ที่รวมทั้งสวรรค์และโลกมนุษย์ในภาพเดียวกัน
ห้องเซนยาทูรา > “สำนักแห่งเอเธนส์”

ดูบทความหลักที่ สำนักแห่งเอเธนส์
ในปลายปี ค.ศ. 1509 ราฟาเอลก็เริ่มเขียนภาพบนผนังตรงข้ามกับ ปุจฉาวิสัชนาเรื่องศีลศักดิ์สิทธิ์ ภาพที่สองชื่อ “สำนักแห่งเอเธนส์” เป็นภาพที่แสดงสัจจะที่ได้จากการหาเหตุผลซึ่งถือกันว่าเป็นงานเขียนชิ้นสำคัญที่สุดของราฟาเอล
ห้องเซนยาทูรา > “ภูเขาพาร์นาสสัส”

ดูบทความหลักที่ ภูเขาพาร์นาสสัส
ราฟาเอลเริ่มเขียนภาพนี้เมื่อต้นปี ค.ศ. 1510 เป็นภาพภูเขาพาร์นาสสัสที่เป็นที่พำนักของเทพอพอลโลผู้ล้อมรอบด้วยมิวส์และกวีจากทั้งสมัยโบราณและสมัยเดียวกับราฟาเอล
ห้องเซนยาทูรา > “คุณธรรมสามอย่าง”

ดูบทความหลักที่ คุณธรรมสามอย่าง
ฉากสองฉากบนผนังด้านที่สี่เขียนโดยเวิร์คช็อพของราฟาเอล บนครึ่งวงกลมเหนือภาพเป็น “คุณธรรมสามอย่าง” ที่เขียนในปี ค.ศ. 1511 ที่เป็นอุปมานิทัศน์แทน “ความอดทน” “ความรอบคอบ” และ “ความพอประมาณ”
ห้องเพลิงไหม้ในเมือง

“ห้องเพลิงไหม้ในเมือง” ตั้งชื่อตามภาพ “เพลิงไหม้ในเมือง”  ที่เป็นจิตรกรรมฝาผนังที่แสดงภาพสมเด็จพระสันตะปาปาลีโอที่ 4ทำสัญญาณให้พระเพลิงที่เผาผลาญบริเวณหนึ่งของกรุงโรมไม่ไกลจากวาติกันนักให้หยุด ห้องนี้เตรียมไว้สำหรับเป็นห้องดนตรีของพระสันตะปาปาองค์ต่อมาจากจูเลียสคือสมเด็จพระสันตะปาปาลีโอที่ 10 จิตรกรรมฝาผนังเป็นเหตุการณ์ในชีวิตของสมเด็จพระสันตะปาปาลีโอที่ 3 และสมเด็จพระสันตะปาปาลีโอที่ 4 แม้ภาพ “เพลิงไหม้ในเมือง” จะร่างโดยราฟาเอลแต่ผู้เขียนคือผู้ช่วยที่เขียนหลังจากราฟาเอลเสียชีวิตไปแล้ว
ห้องเพลิงไหม้ในเมือง > “คำสัตย์ปฏิญาณของพระสันตะปาปาลีโอที่สาม”

ดูบทความหลักที่ คำสัตย์ปฏิญาณของพระสันตะปาปาลีโอที่สาม
“คำสัตย์ปฏิญาณของพระสันตะปาปาลีโอที่สาม” เป็นภาพที่แสดงการตั้งคำสัตย์ปฏิญาณโดยพระสันตะปาปาลีโอที่สามหลังจากที่ทรงถูกกล่าวหา
ห้องเพลิงไหม้ในเมือง > “พิธีราชาภิเษกของชาร์เลอมาญ”

ดูบทความหลักที่ พิธีราชาภิเษกของชาร์เลอมาญ
“พิธีราชาภิเษกของชาร์เลอมาญ” เป็นภาพที่แสดงพิธีราชาภิเษกของ พระเจ้าชาร์เลอมาญเป็นจักรพรรดิแห่งจักรวรรดิโรมันอันศักดิ์สิทธิ์ เมื่อค่ำวันคริสมัสต์ในปี ค.ศ. 800 โดยสมเด็จพระสันตะปาปาลีโอที่ 3
ห้องเพลิงไหม้ในเมือง > “เพลิงไหม้ในเมือง”

ดูบทความหลักที่ เพลิงไหม้ในเมือง
“เพลิงไหม้ในเมือง” เป็นภาพที่แสดงเหตุการณ์ที่บันทึกใน“หนังสือพระสันตะปาปา” (Liber Pontificalis) ถึงเพลิงไหม้ที่เกิดขึ้นในแขวงหนึ่ง (Borgo) ของกรุงโรมในปี ค.ศ. 847
ห้องเพลิงไหม้ในเมือง > “ยุทธการออสเตีย”

ดูบทความหลักที่ ยุทธการออสเตีย
“ยุทธการออสเตีย” เป็นภาพที่ได้รับแรงบันดาลใจจากชัยชนะของยุทธการออสเตีย (Battle of Ostia) ของสมเด็จพระสันตะปาปาลีโอที่ 4ต่อซาระเซ็นในซิซิลีและทางใต้ของอิตาลีในปี ค.ศ. 849
ดูเพิ่ม

นครรัฐวาติกัน
วังพระสันตะปาปา
จิตรกรรมฝาผนัง
ราฟาเอล
อาหารฮังการี

อาหารฮังการี หรือ อาหารม็อจยอร์ (อังกฤษ: Hungarian cuisine หรือ Magyar cuisine, ฮังการี: Magyar konyhaművészet) เป็นลักษณะอาหารของประเทศฮังการีและกลุ่มชาติพันธุ์ฮังการี อาหารฮังกาเรียนดั้งเดิมมีพื้นฐานมาจากเนื้อสัตว์ ผักตามฤดูกาล ผลไม้ ขนมปังสด ผลิตภัณฑ์จากนม และ ชีส
เครื่องเทศ

อาหารฮังการีใช้เครื่องเทศที่คัดสรรมาอย่างดีเพื่อเพิ่มรสชาติ อาหารฮังการีส่วนใหญ่จะไม่มีพริกเผ็ดร้อนผสมอยู่ แม้ว่าพริกปาปริก้าจะเป็นจุดเด่นของประเทศฮังการีก็ตาม พริกเผ็ดร้อนในปัจจุบันนั้น มักใช้เพื่อปรุงแต่งในอาหารฮังการีแบบดั้งเดิมเท่านั้น หรืออาจให้พริกไว้ข้างจานในเมนูอื่น ๆ เพื่อเพิ่มความเผ็ดสำหรับแต่ละคน ซึ่งแตกต่างกับประเทศเขตร้อนอื่น ๆ ที่ปรุงอาหารด้วยพริก เช่น เม็กซิโก และ ไทย ซึ่งใช้พริกเผ็ดร้อนบ่อยกว่าและมักใช้เป็นเครื่องปรุงหลักเพื่อเพิ่มรสชาติ ในประเทศฮังการีพริกปาปริก้าหวาน (พริกหยวก) เป็นอาหารที่พบได้ทั่วไปมากกว่าพริกเผ็ดร้อน ใช้สร้างสีสันในอาหารส่วนใหญ่ การใช้ซาวครีมข้นที่เรียกว่า แทยเฟิล (tejföl) เป็นที่นิยมอย่างมากในการปรุงอาหารฮังการี
นอกเหนือจากพริกหยวกและหัวหอม เครื่องปรุงสำหรับปรุงอาหารทั่วไปอื่น ๆ ได้แก่ ผักชีลาว ใบกระวาน พริกไทยดำ ยี่หร่า ผักชี อบเชย กระเทียม มะรุม มะนาว มาร์จอแรม มัสตาร์ด ทาร์รากอน ออริกาโน ผักชีฝรั่ง น้ำส้มสายชู เมล็ดงาดำ และ วานิลลา
เครื่องเทศที่ใช้น้อย ได้แก่ โป๊ยกั๊ก ใบโหระพา เชอร์วิล กุ้ยช่าย กานพลู จูนิเปอร์เบอร์รี่ โกฐเชียง จันทน์เทศ โรสแมรี่ ซาวอรี่ ไทม์ ไทม์ป่า และ พริกไทยขาว
ลำดับการเสิร์ฟอาหารฮังการีโดยทั่วไป

ในการทำอาหารฮังการีแบบดั้งเดิม จะมีลักษณะการประกอบอาหารสำคัญดังนี้:
การใช้น้ำมันหมูหรือน้ำมันพืช หัวหอม และผงพริกปาปริก้า
การใช้เนื้อหมูและน้ำมันหมูเป็นหลัก (ในปัจจุบันใช้น้ำมันพืชแทนน้ำมันหมูเป็นส่วนใหญ่)
การใช้นมในปริมาณมาก ชีสตูโร (túró) และครีมเปรี้ยว (tejföl)
วิธีการปรุงพิเศษ (การทำสตูว์ ปิ้ง ข้น) การทานอาหารร่วมกันของดองและเครื่องปรุงรสพิเศษ
การบริโภคเครื่องปรุงและผักที่มีคาร์โบไฮเดรตสูง
ลำดับการเสิร์ฟอาหารฮังการีโดยทั่วไป > อาหารเรียกน้ำย่อย (Előételek แอเลอเอแตแล็ค)

อาหารเรียกน้ำย่อย เป็นอาหารจานเล็กๆ ที่น่าทาน โดยจะทานก่อนเริ่มเข้าอาหารจานหลัก อาหารเรียกน้ำย่อยไม่ใช่ส่วนหนึ่งของอาหารฮังการีแบบดั้งเดิม ทำให้ในการทานอาหารตามบ้านเรือนของชาวฮังการีอาจไม่มีอาหารเรียกน้ำย่อยและข้ามไปที่จานซุปเลย
อาหารเรียกน้ำย่อยมักจะเสิร์ฟในปริมาณที่น้อยกว่าอาหารจานหลัก เหมาะสำหรับการเพิ่มความหลากหลายของอาหารให้กับเมนู อาหารเรียกน้ำย่อยฮังการีที่เป็นที่รู้จักมากที่สุดในปัจจุบันคือ แพนเค้กโฮร์โตบาจย์ (hortobágyi palacsinta), ตับห่านย่าง (libamáj หรือที่ฝรั่งเศสเรียกว่า ฟัวกราส์), แครกเกอร์ห่าน หรือจะเป็นไส้กรอกฮังการี (kolbász) และซาลามี่
ลำดับการเสิร์ฟอาหารฮังการีโดยทั่วไป > ซุป (Leves แลแวช)

ซุปมีบทบาทสำคัญในอาหารของชาวฮังการี ทำให้ในซุปฮังการีจะมีความพิถึพิถันทั้งในด้านส่วนผสมและวิธีการเตรียม อย่างแรกคือน้ำซุป ซึ่งสามารถทำจากเนื้อไก่ เนื้อหมู หรือ เนื้อวัว มีการใส่พาสต้าเส้นเล็ก ๆ เข้าไปในซุปเช่นกัน ในบรรดาซุปฮังการี ซุปปลาเป็นที่นิยมในเขตที่มีปลาจำนวนมาก เช่น แถบติดแม่น้ำทิสซอ และ แม่น้ำดานูบ
ในซุปฮังการีมักจะมีมันฝรั่ง ผักชนิดต่าง ๆ และ พริกเขียวและแดง นอกจากซุปปลา ก็ยังมีซุปเนื้อ (húsleves), ซุปถั่ว, ซุปถั่วโยคอย (Jókai-bableves) และซุปปอโลตซ์ (palócleves) หรือซุปเชอร์รี่เย็นๆ หรือ ซุบผลไม้เย็นชนิดอื่น ๆ
ลำดับการเสิร์ฟอาหารฮังการีโดยทั่วไป > อาหารจานหลัก (Főételek เฟอเอแตแล็ค) > เนื้อ (Hús ฮูช)

เนื้อสัตว์ในอาหารฮังการี ส่วนใหญ่จะเสิร์ฟเป็นเนื้อทอด กะหล่ำปลียัดไส้ หรือสตูว์ต่างๆ แต่เดิมแล้วชาวนาฮังการีส่วนใหญ่มักผัดและสตูว์เนื้อให้สุกสำหรับทาน ส่วนใหญ่ใช้เนื้อแม่ไก่ เป็ด และห่าน ส่วนเนื้อหมู แกะ และวัว จะทานในช่วงเทศกาลเป็นส่วนใหญ่ ซึ่งต่างไปจากสมัยปัจจุบัน
อาหารหลักของผู้คนที่อาศัยอยู่ริมน้ำ (แถบแม่น้ำดานูบ แม่น้ำทิสซอ และบริเวณทะเลสาบบอลอโตน) คือปลา ซึ่งสามารถปรุงได้หลากหลายวิธี ปลาพื้นเมืองของฮังการีได้แก่ ปลาไน ปลาดุก ปลาไพค์ยุโรป ปลาแซนเดอร์ ปลารัดด์ และปลาสเตอร์เจียน
เนื้อแกะมีบทบาทสำคัญในชีวิตของคนเลี้ยงแกะในที่ราบพันโนเนีย ในปัจจุบันมีการทานเนื้อแกะน้อยลงกว่าในอดีต ชาวฮังการีทานเนื้อวัวน้อยกว่า โดยวัดจากจำนวนการเลี้ยงวัวในประเทศฮังการี ณ ปัจจุบัน
อาหารฮังการีที่สำคัญที่สุดคือเนื้อหมู หมูสามารถนำไปแปรรูปเป็นไขมัน เบคอน แฮม ไส้กรอกตับ ชีสหมู (disznósajt เป็นการนำเอาเนื้อและเครื่องในหมูมาบ่มไว้ในกระเพาะหมู) และไส้กรอก สำหรับทานได้ตลอดทั้งปี รวมถึงนำไปปรุงอาหาร และนำไปรมควัน ทอด และตากแห้ง หนึ่งในไฮไลท์ของปีคือ การฆ่าหมู (disznóvágás ดิสโนวากาช แปลตรงตัวว่า "การผ่าหมู") ซึ่งเกิดขึ้นเกือบทุกภูมิภาคในฮังการีก่อนวันคริสต์มาส การใช้น้ำมันหมูเป็นลักษณะประจำของอาหารฮังการี
ผลิตภัณฑ์จากเนื้อที่มีชื่อเสียงของฮังการี คือ ไส้กรอกยูลอ (gyulai kolbász), ไส้กรอกชอบอ (csabai kolbász), ไส้กรอกแดแบร็ตแซ็น (debreceni kolbász), ซาลามี่ฤดูหนาว (téliszalámi), แฮมฮังการี (magyar sonka), เบคอนรมควัน (füstölt szalonna), ซาลามี่ (szalámi),  และครีมตับห่านที่ใช้ทานกับขนมปัง (libamáj pástétmom)